Xurxo M. Ayán Vila (Lugo, 1976) é arqueólogo e investigador do Laboratorio de Arqueoloxía da Paisaxe do Instituto de Estudos Galegos Padre Sarmiento (CSIC-Xunta de Galicia) de Santiago de Compostela. Desenvolve o seu traballo técnico en tres eidos fundamentais: a Avaliación e Corrección de Impacto Arqueolóxico de grandes Obras Públicas, a Posta en Valor do Patrimonio e a Difusión e Divulgación do coñecemento arqueolóxico. A nivel de investigación básica traballa en Arqueoloxía da Arquitectura, en Arqueoloxía de Idade do ferro e en Etnoarqueoloxía. Nestes intres está finalizando a súa Tese de Doutoramento sobre A casa, a familia e maila comunidade na Idade do Ferro do NW. Dende 2003 dirixe o proxecto arqueolóxico dos Castros de Neixón (Boiro, A Coruña) onde se realiza un campo de traballo internacional para xoves e onde se experimentan novas formas de facer Arqueoloxía, reflectidas no blog A Arqueoloxía foi tradicionalmente una disciplina académica que funcionaba coma un sistema de poder, sometida a cambios xeracionais, intereses corporativistas e mudanzas de paradigma científico. Na actualidade a Arqueoloxía galega mudou bastante, grazas á mellor formación dos novos arqueólogos e arqueólogas, á súa participación na Xestión do Patrimonio Arqueolóxico, á consolidación daslgúns grupos de investigación e á apertura dun mercado de traballo que permite traballar en Arqueoloxía. Polo tanto habería que falar de varias Arqueoloxías en Galicia. De tódolos xeitos, dende o punto de vista científico, creo que existe una notable inercia do pasado, una certa cerrazón da Arqueoloxía galega cara ao que vén de fóra, reproducindo problemáticas e formas de investigar cinguidas sempre ao NW da Península Ibérica. Queda moito por facer no estudo do pasado histórico e prehistórico de Galicia e grande parte das cuestións que se plantexan na axenda arqueolóxica internacional apenas tenhen sido tratadas en Galicia. Con todo existen, aportacións novidosas, de gran nivel, que están superando o tradicional carácter periférico da Arqueoloxía galega. 6.-E a nivel do Barbanza? Como se comentou nos I Encontros Arqueolóxicos de Barbanza celebrados en febreiro de 2007, esta zona de Galicia conta coa sorte de ter sido un auténtico campo de experimentación da Arqueoloxía galega dende a década de 1920, da man da Arqueoloxía galeguista de Cuevillas, Boua Brey ou Martínez López. Algúns dos mellores proxectos desenvoltos en Galicia tenhen elixido o Barbanza nas últimas décadas. Hoxendía, varios equipos de diferentes institucións e entidades como a Universidade de Santiago ou o CSIC levan a cabo proxectos de investigación e escavacións en diferentes xacementos barbanzáns. Neste senso, o Barbanza segue sendo un expositor da boa Arqueoloxía que se fai en Galicia.